Introversiya - ekstraversiya. Introversiya - ekstraversiya - psixologiyada keng tarqalgan turkumlash mezoni yoki shaxsiyat xususiyatlarini oʻlchash koʻrsatkichi. Eng mashhurlari Karl Yung va Gans Ayzenkka tegishli "introversiya - ekstraversiya." "Introversiya" va "ekstraversiya" atamalarini birinchi marta Yung kiritgan, biroq ularning tushunchasi va psixologiyada qoʻllanishi ilk maʼnosidan farq qiladi. Shaxslararo xulq-atvorga e'tibor qaratgan holda, Yung introversiyani "hayotning sub'ektiv ruhiy mazmunga yo'naltirilganligi bilan tavsiflangan xulq-atvor turi" deb taʼrifladi (psixik faollik ichkariga yo'nalgan); va ekstraversiya "tashqi ob'ektlarga qiziqishlar konsentratsiyasi bilan tavsiflangan xulq-atvor turi" (psixik faollik tashqi dunyoga yoʻnalgan) sifatida. Ekstraversiya doʻstona, muloqotchan, harakatchan xulq-atvor boʻlsa, introversiya esa koʻproq kamgap va yolgʻizlikda namoyon boʻladi.